Чаму навучаць у студыі? Асноўных накірункаў пакуль два: гэта ўрокі ігры на гітары (акустычнай, бас і электра) і ўрокі вакалу (народнага, эстраднага і рок-вакалу), тэорыі музыкі. Да кожнага навучэнца, па словах настаўнікаў, – індывідуальны падыход. У залежнасці ад канчатковай мэты першага, будуць падабраны праграмы навучання. Напрыклад, калі патрэбны толькі азы гітары ці чалавек жадае навучыцца іграць нейкія вызначаныя песні, Андрэй Міцук з радасцю дапаможа ў гэтым за непрацяглы тэрмін навучання. Тым жа, хто жадае вывучыць інструмент ад А да Я, спатрэбіцца не адзін месяц. Але планаў на будучае і патэнцыяльных новых накірункаў нямала. Плануюць Алена і Андрэй запрасіць спецыяліста выкладаць у студыі ўрокі ігры на фартэпіяна, а таксама адкрыць дзіцячае лялечна-драматычнае аддзяленне для дзяцей ад 7 да 13 гадоў, дзе яны пазнаёмяцца з гісторыяй тэатра, засвояць азы акцёрскага майстэрства і сцэнічнай мовы, адкрыюць для сябе мастацтва кіравання лялькамі, а таксама навучацца сваімі рукамі іх вырабляць.